ŉ Video wat wys hoe George Floyd (46) ná sy inhegtenisneming op die grond lê en na asem snak terwyl ŉ wit polisiebeampte op sy keel kniel, is wêreldwyd gedeel en het reeds tot groot rassespanning gelei. In die video kan gesien word hoe Derek Chauvin, verbonde aan die Third Precinct, sy knie op Floyd se keel druk terwyl Floyd aanhou sê hy kan nie asem kry nie. Floyd begin dan al hoe minder praat en beweeg.
Pres. Donald Trump het verder olie op die vuur gegooi en in ŉ twiet gesê hy gaan nie toelaat dat die boewe Floyd se nagedagtenis onteer nie. Hy het ook die “algehele gebrek aan leierskap betreur”.
Jacob Frey, die stad se burgemeester, het verantwoordelikheid aanvaar vir die ontruiming en gesê dit het net te gevaarlik vir polisiebeamptes geword. “Daar is in dié stadium baie pyn en woede in ons stad. Ek het begrip daarvoor. Die plundery wat ons die afgelope paar uur en [die afgelope paar] aande gesien het, is onaanvaarbaar.”
Die FBI en die Amerikaanse vervolgingsgesag het reeds gesê hulle doen ŉ deeglike ondersoek na Floyd se dood en sal ook vasstel of sy burgerregte geskend is.